સારા ચારિત્ર્યનું મૂળ ફરજમાં છે. આપણા બધાની કેટલીક ફરજો છે. હિન્દુ ધર્મમાં જે કુટુંબી જીવન જીવે છે તેમની ફરજો તેમની ઉંમર પ્રમાણે બદલાય છે. આને આશ્રમ ધર્મ કહેવાય. દાખલા તરીકે, બીજો આશ્રમ, ગૃહસ્થ, ૨૪-૪૮ વર્ષ દરમીયાન, મૂળ ધ્યેય કુટુંબના પાલનપોષણ અને વ્યવસાય તરફ હોય. કેટલાક એમ વિચારે છે કે આધ્યાત્મિક જીવન આપણને દુનિયાથી અને આપણી ફરજોથી દૂર લઈ જાય છે, પરંતુ, ફરજોનું સારું પાલન આપણી આધ્યાત્મિક ખોજને પરીપક્વ બનાવે છે, અને આધ્યાત્મિક સાધનાઓ આપણી ફરજોને વધુ તીવ્ર બનાવે છે.